cyanic-selkie/wikianc huggingface dataset:
Maniheisms
Maniheisma filosofija balstījās duālā kosmoloģijā, ko raksturoja cīņa starp labo un ļauno, jeb garīgo gaismas pasauli un materiālo tumsas pasauli. Cilvēces attīstības laikā visu laiku noris process, kurā gaisma pakāpeniski tiek atbrīvota no materiālās pasaules un atgriezta gaismas pasaulē, no kā gaisma ir cēlusies. Maniheisma ticība nāk no vietējām Mezopotāmijas gnosticisma reliģijas kustībām. Maniheisma ietekme atrodama Caoaņas tempļa iekārtojumā Fudzjaņas provincē.
Lamaisms
Lamaisms jeb Tibetas budisms ir budisma paveids, daļa no vadžrajānas. Tas 7. gadsimtā ir radies Tibetā. No 16. līdz 18. gadsimta tas izplatījās arī Centrālāzijā, it īpaši starp mongoļu tautām. Tibetā šo budisma paveidu praktizē tibetiešu mūki. Lamaisms radies, apvienojoties budismam ar Tibetā pirms tam tradicionāli pastāvošo bona reliģiju. Augstākā persona šajā reliģijā ir dalailama. Pašreizējais dalailama ir Tenzins Gjaco. Viņš 1989. gadā ieguva Nobela miera prēmiju.
Orkneju salas
Orkneju salas ir Apvienotajai Karalistei piederošs salu arhipelāgs Atlantijas okeāna ziemeļaustrumu daļā.
Arhipelāgā ietilpst 70 salas, no kurām apdzīvotas ir 20. Kopējā salu platība ir aptuveni 990 km², no kuriem 523 km² aizņem arhipelāga lielākā sala — Meinlenda. Iedzīvotāju skaits tiek lēsts ap 22 tūkstošiem cilvēku. Lielākā pilsēta ir Kērkvola, kas reizē ir arī salu arhipelāga administratīvais centrs.
Reljefs lielākoties ir paugurains, augstākais punkts — 447 metri vjl. Ģeoloģiski salas primāri ir veidotas no devona smilšakmeņa. Ainavā dominē virsāji, pļavas, kā arī daudzie ezeri. Attīstīta zvejniecība un aitkopība.
Vikingu laikos 9. gadsimtā salās ieradās vikingi, ap 875. gadu salas pakļāva Norvēģija un pakāpeniski uzsāka salu kolonizāciju. 1283. gadā Orkneju salās mira Norvēģijas karalis Hākons IV Vecais. 1472. gadā Norvēģija Orkneju un Šetlendas nodeva Skotijai, jo nebija izmaksājusi norunāto pūra naudu.
Bebrupe
Bebrupe var būt:
Roberts Zemekis
Roberts Lī Zemekis (Robert Lee Zemeckis; dzimis ) ir amerikāņu kinorežisors, producents un scenārists. Viens no pirmajiem, kas savās filmās plaši pielietojis vizuālos efektus.
Dzīvesgājums
Dzimis 1952. gadā Čikāgā lietuviešu izcelsmes strādnieka Alfonsa Zemecka (Alphonse Zemeckis) un viņa itāļu izcelsmes sievas Rozas, dzimušas Nespekas ģimenē.
Kļuva pazīstams 1980. gados, kad režisēja "Atpakaļ nākotnē" triloģiju un filmu "Kurš iegāza trusīti Rodžeru?", kas ir vienīgā animētā filma, kas saņēmusi četras Amerikas Kinoakadēmijas balvas. 1990. gados pievērsās dramatiskāku filmu uzņemšanai. Par 1994. gada filmu "Forests Gamps" viņš saņēma Amerikas Kinoakadēmijas balvu kā labākais režisors, kā arī saņēma Zelta globusa balvu. Pati filma tika atzīta par gada labāko filmu.
Viņš bija filmu "Pamestais", "Lidojums", "Ziemassvētku dziesma", "Kas slēpjas zem meliem" (What Lies Beneath), "Polārais ekspresis", "Beovulfs", "Kontakts", "Sabiedrotie" režisors.
Stenocader
Stenocader ir tīklblakšu ģints, kurā ir aprakstītas divas sugas. Sastopamas Dienvidamerikā — Čīlē un Argentīnā. No citiem Cantacaderini pārstāvjiem atšķiras ar segspārnu kostālā laukuma zāģveidīgām malām.
Novecošana
Novecošana ir dabisks, neatgriezenisks, ilgstošs bioloģisks process cilvēka organisma individuālajā attīstībā. Organismu novecošanas cēloņus un likumsakarības pētī īpaša zinātnes nozare — gerontoloģija, kuras galvenais uzdevums ir paildzināt cilvēka aktīvo mūžu. Pēdējā laikā tiek piedāvāti vairāki vecuma klasifikācijas varianti.
Novecošanas tipi
Novecošanas tipus var iedalīt divās grupās:
Pols Grasmanis
Pols Raiens Grasmanis (en; dzimis ) ir bijušais latviešu izcelsmes ASV amerikāņu futbola spēlētājs, spēlējis iekšējās līnijas aizsarga pozīcijā.
Novecošana
Labvēlīgās vecumdienas
Labvēlīgas vecumdienas ietver 4 apakšgrupas:
Pols Grasmanis
Universitātes laikā viņš pārstāvēja Notrdamas universitātes komandu. 1996. gada NFL draftā viņu Čikāgas "Bears" izraudzījās ceturtajā kārtā ar kopējo 116. kārtas numuru. Karjeras pirmos trīs gadus aizvadīja "Bears" sastāvā, tad uz nedēļu pievienojās Sentluisas "Rams" vienībai, taču 1999. gada sezonu noslēdza jau Denveras "Broncos" sastāvā. Karjeras pēdējos sešus gadus aizvadīja Filadelfijas "Eagles" komandā. "Eagles" sastāvā piedalījās Super Bowl XXXIX izcīņā, taču P. Grasmanis laukumā neizgāja un viņa pārstāvētā komanda zaudēja.
Novecošana
Nelabvēlīgas vecumdienas
Tās ietver 2 apakšgrupas:
Dzīvildzes sekojošās problēmas
Tomēr senioru grupas robežas un pārejas vecums nav noteikts, kā arī nav noteikts vecums, kuru var definēt kā “seniora vecumu”. Centrālās statistikas pārbaude ir veikusi statistiku, ka galvenā tautas novecošanas pazīme ir tās demogrāfiskais vecums. Šis rādītājs nosaka senioru īpatsvaru attiecīgi pret kopējo iedzīvotāju skaitu. Par demogrāfiskās novecošanas sākumpunktu tiek uzskatīts vecums – 60 gadi un vairāk, kā arī, ja šīs grupas īpatsvars ir 12%, salīdzinot ar kopējo iedzīvotāju skaitu, tad valsts tiek uzskatīta par demogrāfiski novecojušu.
Gedesa rags
Gedesa rags (, es) ir klinšains zemesrags Lorija salas ziemeļos Antarktīdā. Izvietojies Fērguslija pussalas ziemeļu galā un atdala Brounsa līci rietumos no Makdugala līča austrumos.
Gedesa rags un apkārtējā pussalas teritorija ir atzīta par putniem nozīmīgu vietu — tajā atrodas zodsiksnas pingvīnu kolonija un ligzdo ap 200 pāru lielo dienvidu vētrasputnu.
Tour of Croatia
Tour of Croatia ir daudzdienu šosejas riteņbraukšanas sacensības, kas notiek Horvātijā. Tās ir iekļautas UCI Eiropas tūres sacensību kalendārā kā UCI 2.1 kategorijas sacensības, kas ir trešais augstākais profesionālo sacensību līmenis. Sacensības tiek organizētas aprīlī un komandas tās izmanto kā sagatavošanos Giro d'Italia. Galvenais organizators Vladimirs Miholjevičs ir bijušais profesionālais riteņbraucējs.
Bens Einslijs
Čārlzs Benedikts Einslijs (en; dzimis ), pazīstams kā Bens Einslijs (Ben Ainslie), ir britu burātājs.
Visu laiku panākumiem bagātākais burātājs olimpisko spēļu vēsturē. Izcīnījis medaļu piecās olimpiskajās spēlēs pēc kārtas no. līdz. gada olimpiskajām spēlēm, pēdējās četrās izcīnot zelta medaļu. Einslijs ir pirmais burātājs, kas piecas reizes izcīna medaļu dažādās olimpiskajās spēlēs, trešais, kas izcīna piecas medaļas olimpiskajās spēlēs, kā arī otrais, kas izcīna četras zelta medaļas.
2012. gada olimpiskajās spēlēs Einslijs bija pirmais, kas Lielbritānijā stafetē nes olimpisko lāpu, tāpat viņš nesa savas valsts karogu noslēguma ceremonijā.
Ar panākumiem startējis arī pasaules čempionātā, kur izcīnījis astoņas zelta un četras bronzas medaļas.
Četras reizes (1998, 2002, 2008, 2012) atzīts par gada labāko burātāju pasaulē.
Udoniss Haslems
Udoniss Džonīls Haslems (en; dzimis ) ir bijušais amerikāņu basketbolists, spēlēja spēka uzbrucēja un centra pozīcijā. Visu savu 20 sezonas garo Nacionālās basketbola asociācijas (NBA) spēlētāja karjeru aizvadījis vienā klubā Maiami "Heat", kļūdams par trīskārtēju līgas čempionu.
Karjeru
Spēlējis NCAA, kur pārstāvēja Floridas Universitātes basketbola komandu "Gators".
Profesionāļa karjeru uzsāka Francijas augstākās līgas kluba Élan Chalon sastāvā, kur aizvadīja 2002.—2003. gada sezonu. Pēc tam parakstīja līgumu ar NBA klubu Maiami "Heat", kur spēlē visu savu NBA karjeru. Debijas sezonā NBA tika iekļauts līgas simboliskajā debitantu otrajā izlasē. "Heat" sastāvā ir izcīnījis trīs NBA čempiontitulus (, —). 40 gadu vecumā U. Haslems bija vecākais spēlētājs NBA, uzsākot 2020.—2021. gada NBA sezonu, tomēr pēdējās karjeras sezonās viņš ir spēlējis maz, kopā četrās sezonās dodoties laukumā mazāk nekā 50 spēlēs. Sezonas debiju viņš piedzīvoja tikai maijā, taču tas neliedza spēlētājam noslēgt jaunu līgumu ar "Heat" 2021. gada vasarā, kas kļuva par 19. viņa karjerā un ļāva saglabāt līgas vecākā aktīvā spēlētāja pozīciju.
A. Haslems spēlēja nozīmīgu lomu "Heat" komandas "ķīmijā", lai gan nevienā no pēdējām septiņām NBA sezonām viņš naizvadīja vairāk par 20 spēlēm regulārajā sezonā. 2023. gada vasarā līgas vecākais spēlētājs oficiāli paziņoja par savas NBA karjeras beigām.
Psilocīns
Psilocīns (4-hidroksi-N,N-dimetiltriptamīns, 4-HO-DMT) ir halucinogēns triptamīna grupas alkaloīds. Tas ir sastopams vairākās psihoaktīvās sēnēs kopā ar citu vielu — psilocibīnu. Psilocīns, līdzīgi kā psilocibīns, izraisa psihedēliskas halucinācijas; tā iedarbība ilgst no 3 līdz 8 stundām, lai gan tā lietotājam tā var likties arī ilgāka laika izjūtas zuduma dēļ.
Ilmārs Dūrītis
Ilmārs Dūrītis (dzimis 1976. gada 19. novembrī Pļaviņās) ir latviešu veterinārārsts un politiķis. Bijis 13. Saeimas deputāts, politiskās partijas "Kustība Par!" biedrs un dibinātājs, parlamentā pārstāvēja apvienību "Attīstībai/Par!".
Biogrāfija
Ilmārs Dūrītis ir veterinārmedicīnas zinātņu doktors, stažējies Vācijas, Beļģijas, Itālijas un ASV veterinārmedicīnas izglītības iestādēs. I. Dūrītis ir Latvijas Lauksaimniecības Universitātes Veterinārmedicīnas fakultātes profesors, no 2011. gada līdz ievēlēšanai Saeimā bijis Veterinārmedicīnas fakultātes dekāns.
Politiskā darbība
2018. gada rudenī 13. Saeimas vēlēšanās I. Dūrīti ievēlēja par 13. Saeimas deputātu no "Attīstībai/Par!" saraksta, Zemgales vēlēšanu apgabala. 2019. gadā kļuva par Veselības ministrijas parlamentāro sekretāru. Parlamentā vada Augstākās izglītības, zinātnes un inovāciju apakškomisiju, ir Sociālās un darba lietu komisjjas, kā arī Mandātu, ētikas un iesniegumu komisijas loceklis. Kopš 2021. gada vada Saeimas Sociālās un darba lietu komisijas izveidoto darba grupu "Par ārpuslaulības savienībā dzīvojošo pāru sociālo aizsardzības mehānisma izstrādi".
2022. gada 14. Saeimas vēlēšanās kandidēja no apvienības "Attīstībai/Par!" saraksta, taču tas nepārvarēja 5% barjeru.
Daurijas čakste
Daurijas čakste (Lanius isabellinus) ir čakstu dzimtas (Laniidae) zvirbuļveidīgais putns, kas ligzdo Centrālāzijā, ziemo Āfrikā un Āzijas dienvidos. Tai ir trīs pasugas. Nesenā pagātnē bija četras pasugas, bet saskaņā ar jaunāko sistemātiku areāla rietumos ligzdojošā pasuga mūsdienās izdalīta kā atsevišķa suga — rudastes čakste (Lanius phoenicuroides). Daurijas čakste reizumis ieklīst Eiropā, vienu reizi novērota arī Latvijā.
Latvijā
Viens no agrākajiem rudastes čakstes novērojumiem Latvijā (2000. gadā) pēc tās sugas sadalīšanas vairākās sugās ir atzīts par Daurijas čakstes novērojumu.
Izskats
Daurijas čakste ir neliela vai vidēji liela čakste ar kompaktu ķermeni un garu asti. Ķermeņa garums 17—19 cm, spārnu izplētums 24—27 cm, svars 25—34 g.
Daurijas čakstes apspalvojums ķermeņa augšpusē ir pelēkbrūns. Pakakle, krūtis, vēders un zemaste gaiši brūna ar rudu tonējumu. Galvas virsa rudi brūna vai pelēkbrūna. Pāri acīm melna vai tumši brūna maska, kas sākas pie knābja pamatnes un beidzas pie auss atveres. Uzacis smalka, gaiša josliņa. Astes virspuse un tās lidspalvas rudas vai rudi brūnas. Spārnu lidspalvas pelēkbrūnas, tēviņiem ar platu, baltu spoguli, bet mātītei (arī jaunajiem putniem) spoguļa nav. Arī maska mātītei mazāk izteiksmīga kā tēviņam.
Uzvedība
Daurijas čakste ligzdošanas laikā mājo stepē, sausos krūmājos, pistāciju birzīs, apmetoties upju un citu ūdenstilpju tuvumā. Ziemo lauksaimniecības tīrumu malās, vietās ar vientuļiem kokiem, tamarisku krūmājos un pustuksnešos. Sastopama gan līdzenumos, gan kalnos līdz 3500 m virs jūras līmeņa.
Čadas futbola izlase
Čadas futbola izlase ir futbola komanda, kas pārstāv Čadu starptautiskās sacensībās. Komanda ne reizi nav kvalificējusies ne FIFA Pasaules kausam, ne Āfrikas Nāciju kausam.
Daurijas čakste
Barošanās ieradumi
Daurijas čakste barojas ar kukaiņiem, galvenokārt ar vabolēm, ar kukaiņu kāpuriem, kā arī ar citiem bezmugurkaulniekiem un nelieliem mugurkaulniekiem, piemēram, grauzējiem, ķirzakām un nelieliem putniem. Tā medījot vēro zemi no paaugstinājuma, kas var būt kāds koka zars vai staba gals. Pamanījusi iespējamo upuri, strauji uzbrūk. Reizēm tā uzlasa kukaiņus no koku un krūmu zariem un lapām vai noķer tos gaisā. Lielāks medījums tiek uzdurts uz krūmu dzeloņiem, lai to būtu vieglāk saplēst gabaliņos.
Ligzdošana
Daurijas čakstes pavasara migrācijas laikā veido monogāmus pārus. Tās ligzdošanas laikā ir teritoriālas, lai gan kaimiņu teritorijas mēdz pārklāties. Ligzda tiek vīta nelielu koku zaros, dzeloņainos krūmos vai starp niedrēm. Vietu izvēlas tēviņš. Ligzda parasti atrodas metra augstumā no zemes, bet var atrasties arī 3—5 m augstumā. Tā vīta no sausas zāles, saknītēm, zariņiem, koku mizas, oderēta ar mīkstākiem un smalkākiem zāļu stiebriņiem, spalvām un dzīvnieku vilnu. Ligzdas diametrs 9—20 cm, dziļums 4—10 cm.
Ligzdošanas sezona sākas maija beigās vai jūnija sākumā. Gadā viens perējums, bet pirmo dējumu zaudējot, tas tiek atkārtots. Dējumā ir 3—8 olas, visbiežāk 4—6 olas. Inkubācijas periods ilgst 13—17 dienas. Perē tikai mātīte, bet tēviņš to tikmēr baro. Par mazuļiem rūpējas abi vecāki. Jaunie putni izlido 12—16 dienu vecumā, bet vecāki tos turpina barot apmēram mēnesi ilgāk. Iespējams, nominālpasugai sezonā ir divi perējumi.
Sistemātika
Daurijas čakstei ir 3 pasugas:
Happy Birthday to You
Happy Birthday to You, zināma arī kā Happy Birthday, ir dziesma, kuru parasti dzied, lai sveiktu personu dzimšanas dienā. Saskaņā ar 1998. gada Ginesa pasaules rekordu grāmatas izdevumu šī ir populārākā dziesma angļu valodā.
Dziesmas pamatvārdi ir iztulkoti vismaz 18 valodās. Latviešu valodā dzimšanas dienā personu sveic arī ar dziesmu "Daudz baltu dieniņu". Dziesmas melodija ir no māsu Petijas un Mildredas Hillu sacerētās Good Morning to All, tomēr tiek apstrīdēts tas, ka to sacerējušas Hillas.
Nevienā no dziesmas vārdu agrīnajām dokumentētajām versijām nebija iekļauti vārdu autori vai paziņojumi par autortiesībām. The Summy Company 1935. gadā reģistrēja autortiesības, par dziesmas autoriem nosaucot Prestonu Veiru Oremu un R. R. Formanu. 1988. gadā Warner/Chappell iegādājās uzņēmumu, kam pieder autortiesības, par 25 miljoniem ASV dolāru, Happy Birthday vērtība tika novērtēta ar 5 miljoniem. Pamatojoties uz 1935. gada autortiesību reģistrāciju, Warner apgalvoja, ka autortiesības ASV nebeigsies līdz 2030. gadam un neatļauta publiska dziesmas izpildīšana ir nelikumīga, ja Warner netiek samaksāta autoratlīdzība. Ticis novērtēts, ka kopējie ienākumi no dziesmas ir 50 miljoni ASV dolāru — šī ir visvairāk nopelnījusī dziesma vēsturē. Eiropas Savienībā dziesmas autortiesības beidzas ne vēlāk kā.
Andrejs Čibisovs
Andrejs Čibisovs (ru, dzimis ) ir Krievijas hokejists, spēlē labās malas uzbrucēja pozīcijā. Kopš 2020. gada Čibisovs pārstāv KHL komandu Magņitogorskas "Metallurg".
Iepriekš pārstāvējis Kontinentālās hokejas līgas komandas Hantimansijskas "Jugra" un Kazaņas "Ak Bars", AHL komandu Manitobas "Moose" un NHL komandu Vinipegas "Jets".
Pārstāvot Krievijas Olimpiskās komitejas komandu, izcīnījis sudraba medaļu 2022. gada ziemas olimpiskajās spēlēs.
Urbaniški
Urbaniški ir ciems Sventes pagastā, Augšdaugavas novadā. Atrodas 226 km attālumā no Rīgas.
Ciema apkārtnē atrodas Piskunicas ezers.
Degļupīte (Dīriķupītes pieteka)
Degļupīte ir Dīriķupītes labā satekupe Ogres novada Birzgales pagastā, uz austrumiem no Birzgales.
Tek ziemeļaustrumu virzienā. Pie Kieģeļniekiem, satekot ar Torbēnupīti no kreisās puses, izveido Dīriķupīti. Upi šķērso valsts autoceļš V979 (Enkurnieki—Birzgale).
Nāciju Sadraudzības čempionāts cīņas sportā
Nāciju Sadraudzības čempionāts cīņas sportā ir turnīrs, kura piedalās Nāciju Sadraudzības cīkstoņi, lai izcīnītu Sadraudzības čempiona titulu.
Vēsture
1984. gadā Austrālijas pilsētā Vollononā tika nodibināta “Sadraudzības amatieru cīkstoņu asociācija”, kurā tika nolemts rīkot cīkstoņu čempionātus. Dibinātāji bija Anglija, Austrālija, Kipra, Indija, Ziemeļīrija, Kanāda, Malta, Nigērija, Jaunzēlande un Skotija. Pirmais turnīrs notika 1985. gadā Glāzgovā. Pirmos gadus cīkstoņi par čempiona titulu savās svara kategorijās sacentās tikai brīvajā stilā, bet no 2005. gadā arī grieķu-romiešu stilā. Sieviešu brīvā stila sacensības notiek kopš 1993. gada.
2010. gada oktobrī asociācija mainīja savu nosaukumu uz “Sadraudzības cīkstoņu asociācija”.
ANS sintezators
ANS sintezators ir fotoelektronisks mūzikas instruments, ko no 1937. gada līdz 1957. gadam izveidojis Krievijas inženieris Jevgeņijs Murzins. Viņa izgudrojuma tehnoloģiskajā pamatā bija grafiskā skaņas ierakstīšanas metode, kas izmantota kinematogrāfijā (tā izstrādāta vienlaicīgi Krievijā un ASV), kas ļauj iegūt skaņas viļņa redzamo attēlu, kā arī realizēt pretējo mērķi — sintezēt skaņu no mākslīgi ierakstītas skaņas spektrogrammas.
Darbības princips
Sintezatoram nav klaviatūras. Izpildāmajam skaņdarbam jābūt iepriekš speciāli sagatavotam, tas tiek atskaņots automātiski, izmantojamo mehānismu var uzskatīt par sava veida sekvenceru (elektronisku signālu virknes ģeneratoru).
Stikla plāksne ar gaismasjutīgo šūnu bloka palīdzību tiek skenēta, skenēšanas virziens var būt pa kreisi vai arī pa labi, mastikā izdarītās iezīmes pārveidojot tieši skaņas toņos. Citiem vārdiem sakot, tiek atskaņots tas, kas uzrakstīts, līdzīgi kā mūziķis pārvērš skaņās nošu rakstu. Gaismasjutīgo šūnu bloku var pārvietot gan ar motora palīdzību, gan manuāli. Skenēšanas ātrums ir regulējams, tam nav sakara ar radīto toņu augstumu, tas kalpo kā līdzeklis, lai kontrolētu atskaņojuma ilgumu.
Murzins nosauca savu izgudrojumu par ANS par godu komponistam Aleksandram Skrjabinam (ANS). Skrjabins (1872—1915) bija okultists, teozofists, viens no pirmajiem, kas mēģinājuši komponēšanā pielietot krāsu-skaņu teoriju.
Pasaulē ir tikai viens šāda sintezatora eksemplārs. Līdz 2008. gadam tas atradās Maskavas Valsts universitātes Filoloģijas fakultātē, vēlāk tas tika nodots Maskavas M. Gļinkas mūzikas kultūras muzejam. 2008. gada 16. oktobrī notika sintezatora prezentācija. Instrumentu apkalpo komponists Staņislavs Kreiči.
Izmantošana
Sintezatoru "ANS" ir izmantojuši dažādi padomju komponisti: Staņislavs Kreiči, Alfrēds Šnitke, Edisons Deņisovs, Sofija Gubaiduļina un citi. Ar tā palīdzību Eduards Artemjevs radīja mūziku Andreja Tarkovska filmām. Īpaši jāpiemin Artemjeva mūzika Tarkovska filmai ”Solāris”, kurā ANS tika izmantots, lai radītu fantastisku, abstraktu efektu, līdzīgu ambientajai mūzikai.
2003. gadā britu eksperimentālā mūzikas grupa Coil laida klajā albumu ANS, kas saturēja ar šī sintezatora palīdzību radītas melodijas.
2006. gadā iznāca cita eksperimentāla projekta ietvaros ar sintezatoru "ANS" radīts albums Bad Sector.
2013. gadā radīts starpplatformu programmatūras sintezators Virtual ANS.
Domātājs
"Domātājs" (fr) ir franču tēlnieka Ogista Rodēna skulptūra, kas attēlo kailu vīrieti dziļās pārdomās. Tā izgatavota no bronzas un novietota uz marmora pjedestāla.
Rodēns kopumā izgatavoja 28 šādas lielformāta skulptūras, kas atrodas dažādos pasaules muzejos. Turklāt viņš izgatavoja vairākus dažāda izmēra modeļus. Bez Rodēna dzīves laikā radītajiem darbiem, pastāv arī vairāki vēlāki atlējumi, kas netiek uzskatīti par oriģināldarbiem. Skulptūrā ir attēlots kails vīrietis, kuru nodarbina kāda iekšēja cīņa. Darba oriģinālnosaukums bija "Dzejnieks" (Le Poète), par "Domātāju" to nosauca metāllējēji, kas ievēroja skulptūras līdzību ar tā nosauktu Mikelandželo darbu. Tā sākotnēji bija iecerēta kā daļa no "Elles vārtu" skulptūru grupas, kas tika pasūtīta kā ieejas portāls tā arī neuzceltajam Musée des Arts Décoratifs muzejam. Šajā skulptūru grupā attēloti motīvi no Dantes Aligjēri darba "Dievišķā komēdija" pirmās daļas. Arī vairākas citas šī darba detaļas tika izgatavotas kā atsevišķas skulptūras.
Aizskalotais
Aizskalotais (en) ir 2006. gada animācijas piedzīvojumu filma, kuras režisori ir Deivids Bouverss un Sems Fells. Galvenos tēlus angļu valodā ierunājuši Hjū Džekmens, Keita Vinsleta, Ians Makellens, Žans Reno, Bills Naijs, Endijs Serkiss un Šeins Ričijs. Filmas pirmizrāde notika Apvienotajā Karalistē.
Mikrofona aptauja 1991
Mikrofona aptauja 1991 bija gadskārtējā popmūzikas aptauja par gada populārāko dziesmu Latvijā.
Jau otro gadu aptauja notika divās kategorijās: "Rokaptauja" un "Vecā Ratiņa aptauja". Katras aptaujas populārākās dziesmas tika izdotas savā skaņuplatē: "Mikrofons '91 Rokaptauja" un "Mikrofons '91 Vecā Ratiņa aptauja". Rokaptaujā jau otro gadu uzvarēja grupa "Jumprava", veiksmīgi startēja arī grupa "Linga" ar dziesmu "Šeit" (2. vieta) un "Karogs" (17. vieta), kā arī "Jauns Mēness" ar līdz šim augstāko sasniegumu, dziesmu "Piekūns skrien debesīs".
Fluoresceīns
Fluoresceīns ir sarkana sintētiska organiskā krāsviela. Slikti šķīst ūdenī, nedaudz labāk spirtā. Fluoresceīna šķīdums UV gaismas ietekmē intensīvi fluorescē zaļā krāsā (521 nm). No tā cēlies arī vielas nosaukums.
Iegūšana
Iegūst ftalskābes anhidrīda kondensācijas reakcijā ar rezorcīnu cinka hlorīda klātbūtnē (Frīdela—Kraftsa reakcijas paveids).
Izmantošana
Fluoresceīnu izmanto bioloģijā, lai iekrāsotu audus, kā arī marķieru ražošanā. Izmanto arī medicīnā. Tā kā fluoresceīns nav toksisks, to izmanto pazemes ūdeņu ceļa izsekošanai, ūdenstilpju iekrāsošanai dekoratīviem mērķiem, siltumtīklu noplūdes konstatēšanai un tamlīdzīgiem nolūkiem.
Binārais kods
Binārais kods ir kods, kuru veido simboli 0 un 1. Bināro kodu parasti izmanto informācijas pierakstam un uzglabāšanai datora atmiņā.
Binārais kods apzīmē tekstu, datora procesora instrukcijas vai citus datus, izmantojot divu simbolu sistēmu. Divu simbolu sistēmā bieži tiek izmantoti binārās skaitīšanas sistēmas skaitļi "0" un "1". Binārais kods katrai rakstzīmei, instrukcijai utt. piešķir bināru ciparu rakstu, ko sauc par bitiem. Piemēram, astoņu bitu binārajā virknē var attēlot jebkuru no 256 iespējamajām vērtībām.
Skaitļošanas un telekomunikāciju jomā binārie kodi tiek izmantoti dažādām datu kodēšanas metodēm, piemēram, rakstzīmju un bitu virknēs. Šajās metodēs var izmantot noteikta platuma vai mainīga platuma virknes. Fiksētā platuma binārajā kodā katrs burts, cipars vai cita rakstzīme tiek attēlota ar tāda paša garuma bitu virkni. Šī bitu virkne, kas tiek interpretēta kā binārs skaitlis, parasti tiek parādīta kodu tabulās oktālajā, decimālajā vai heksadecimālajā pierakstā. Ir daudz rakstzīmju kopu un to kodējumu.
Bitu virkni, kas tiek interpretēta kā binārais skaitlis, var pārvērst decimālskaitlī. Piemēram, mazo burtu "a", ja tas tiek attēlots ar bitu virkni "01100001" (kā tas ir standarta ASCII kodā), var attēlot arī kā decimālskaitli "97".
Binārā koda vēsture
Gotfrīds Leibnics 1689. gadā izgudroja moderno bināro numuru sistēmu, kas ir binārā koda pamats. Tas parādās viņa rakstā Explication de l' Arithmétique Binaire jeb "Paskaidrojums par bināro aritmētiku”, kurā izmantoti tikai 1 un 0 rakstzīmes ar dažām piezīmēm par to noderīgumu, un izskaidro senās ķīniešu figūras Fu Sji (Fu Xi) . Leibnica sistēma izmanto 0 un 1, līdzīgi kā mūsdienu bināro ciparu sistēmu. Leibnics sastapās ar Jidzjin (I Ching) caur franču jezuītu Joahimu Buvē un ar apbrīnu novēroja, ka tā sešstūri atbilst binārajiem numuriem no 0 līdz 111111, un secināja, ka šī kartotēka ir kā pierādījums ievērojamiem Ķīnas sasniegumiem filozofiskās vizuālās binārās matemātikas ziņā . Leibnics uzskatīja, ka sešstūri apliecina viņa reliģiskās pārliecības universālumu.
Leibnics uzskatīja, ka binārie skaitļi simbolizē kristīgo ideju par creatio ex nihilo jeb radīšanu no nekā. Pēc tam kad viņa idejas tika ignorētas, viņš nāca klajā ar klasisku ķīniešu tekstu Jidzjin jeb "Pārmaiņu grāmata" vai "Pārvērtību grāmata", kurā tika izmantoti 64 sešu bitu vizuālā binārā koda heksagrami. Grāmata bija apstiprinājusi viņa teoriju, ka ir iespējams vienkāršot dzīvi. Viņš izveidoja sistēmu, kas sastāv no nuļļu un vieninieku rindām. Šajā laika posmā Leibnics vēl nebija atradis pie lietojumu šai sistēmai.
Arī senajos laikos eksistēja binārās sistēmas. Iepriekšminētais Jidzjin, dzīvoja 9. gadsimtā p.m.ē. Ķīnā. Jidzjin binārā sistēma, teksts dievišķībai, ir balstīta uz jiņ un jaņ dualitāti. Indijas skolnieks Pingala (ap 5-2700 gs. p.m.ē.) izstrādāja bināru sistēmu prosodijas aprakstīšanai viņa Chandashutram (agrākais zināmais sanskrita prosodijas traktāts). Tas ir pirmais zināmais bināro ciparu sistēmas apraksts saistībā ar mērierīču sistemātisko uzskaitījumu ar fiksētiem īso un garo zilbju rakstiem.
11. gadsimtā zinātnieks un filozofs Shao Yong izstrādāja metodi, lai sakārtotu sešstūrus, kas, lai gan netīši, atbilst secībai no 0 līdz 63, kas attēlota bināri, ar jiņ kā 0 un jaņ kā 1.
1605. gadā Frānsiss Bēkons apsprieda sistēmu, saskaņā ar kuru alfabēta burtus var samazināt līdz bināro ciparu secībai, ko pēc tam var kodēt kā tikko redzamas fonta variācijas jebkurā nejaušā tekstā. Viņš piebilda, ka šo metodi var izmantot ar jebkādiem priekšmetiem: “ar nosacījumu, ka šiem objektiem jābūt atšķirīgiem, piemēram, zvaniem un taures, gaismas un lāpas, musketes un citi līdzīga veida instrumenti".
Džordžs Būls 1847. gadā publicēja grāmatu “Loģiskā matemātiskā analīze” ("The Mathematical Analysis of Logic"), kurā tiek aprakstīta algebriska loģikas sistēma, kas tagad pazīstama kā Būla algebra. Būla sistēmas pamatā bija binārā pagaidu pieeja, kas sastāvēja no trim visvienkāršākajām operācijām: "UN" (AND), "VAI" (OR) un "NE" (NOT). Šī sistēma netika izmantota, līdz Masačūsetsas Tehnoloģiju institūta absolvents Klods Šenons pamanīja, ka Būla algebra ir līdzīga elektriskajai ķēdei. Šenons 1937. gadā uzrakstīja savu disertāciju, kurā īstenoja Būla secinājumus. Šenona darbs iesāka binārā koda izmantošanu praktiskos nolūkos, piemēram, datoros, elektriskajās ķēdēs un citur.
Ježijs Kostro
Ježijs Kostro (pl; dzimis ) ir Polijas starptautiskais meistars šahā (1969).
Biogrāfija
1957. gadā pirmo reizi debitējis Polijas šaha čempionāta finālā un izcīnījis bronzas medaļu. No 1957. līdz 1974. gadam Ježijs Kostro vēl divpadsmit reizes piedalījies Polijas šaha čempionāta finālos un izcīnījis vēl četras medaļas: divas zelta (1966, 1970), sudraba (1971) un bronzas (1959).
Vairākkārt pārstāvējis Polijas komandu lielākajos komandu šaha turnīros:
Par panākumiem turnīros FIDE 1969. gadā Kostro piešķīrusi starptautiskā meistara (IM) nosaukumu.
Beidzis Krakovas Kalnrūpniecības un metalurģijas akadēmijas Metalurģijas fakultāti.
Urči
Urči ir ciems Rušonas pagastā, Riebiņu novadā. Atrodas 218 km attālumā no Rīgas.
Ciema apkārtnē atrodas ūdenstilpes Stupānu ezers, Esereits.
Valdemārs Jurjaks
Dzīvesgājums
Dzimis 1914. gada 21. aprīlī Ventspilī. Mācījās Ventspils arodskolas mehānikas nodaļā, tad Krišjāņa Valdemāra Rīgas jūrskolā, kuru absolvēja 1937. gadā.
Otrā pasaules kara laikā strādāja uz tvaikoņa "Rīga", kuru vācu karaspēks pārņēma pēc Liepājas ieņemšanas 1941. gada jūlijā, atlaižot kuģa komandu. 1942. gadā strādāja Mežu departamentā Ventspilī un 1943. gadā iesaistījās Latvijas Centrālās padomes organizētajā bēgļu pārcelšanā no Kurzemes piekrastes. 1944. gada maijā pārveda uz Gotlandi LCP locekli Fēliksu Cielēnu. Pēc kara dzīvoja Zviedrijā, 1949. gadā vadīja vecu angļu karakuģi zem Latvijas karoga ar 263 bēgļiem pāri Atlantijas okeānam uz Halifaksas ostu Kanādā.
Miris 1988. gada 6. martā Kalifornijā ASV.
Džimijs Karrs
Džeimss Entonijs Patriks Karrs (en, dzimis ) ir britu komiķis, rakstnieks un televīzijas raidījumu vadītājs. Pazīstams ar savu melno humoru un īpatnējiem smiekliem. Komiķa karjeru uzsāka 2000. gadā.
Karjera
Pēc kļūšanas par stāvizrādes žanra komiķi sāka piedalīties vairākos Channel 4 televīzijas šovos, piemēram, 8 Out of 10 Cats, 8 Out of 10 Cats Does Countdown un The Big Fat Quiz of the Year. Izdeva vairākas grāmatas un filmējās dažās filmās. 2016. gadā ar stāvizrādi Funny Business uzstājies Latvijā.
Alberts Tailers
Alberts Tailers (en; dzimis, miris ) bija amerikāņu vieglatlēts, olimpiskās sudraba medaļas ieguvējs vieglatlētikā 1896. gada olimpiskajās spēlēs.
Privātā dzīve
No 1888. gada Tailers bija Franklina klases (Ohaio) biedrs. Studējot Prinstonas Universitātē, Tailers spēlēja arī amerikāņu futbolu un beisbolu. Viņš 1897. gadā absolvēja universitāti un kļuva par tās skolotāju un futbola amatpersonu.
Viņš nomira no pneimonijas 1945. gada 27. jūlijā, dodoties atvaļinājumā uz Meinu.
Olimpiskās spēles
1896. gada vasaras olimpiskajās spēlēs Atēnās Tailers startēja vienā vieglatlētikas disciplīnā — kārtslēkšanā. Šajā disciplīnā viņš ar rezultātu 3.20 metri izcīnīja sudraba medaļu, piekāpjoties savam tautietim Viljamam Hoitam.
Krasts (uzvārds)
Krasts (sieviešu dzimtē Krasta) ir latviešu cilmes uzvārds. Cilvēki ar šo uzvārdu:
Mijadzaki
Mijadzaki var būt:
Degerfors IF
Degerfors IF ir profesionāls Zviedrijas futbola klubs no Dēgerfošas. Dibināts 1907. gadā, pašlaik spēlē Allsvenskan, Zviedrijas futbola augstākajā līgā. Komanda ir vienreiz ieguvusi Zviedrijas kausu (1993. gadā). Labākais panākums Allsvenskan līgā ir divreiz izcīnīta otrā vieta. Mājas spēles aizvada Stora Valla stadionā.
Leikplesida
Leikplesida (en) ir ciems Ņujorkas štatā, ASV. 2020. gadā tās iedzīvotāju skaits sasniedza 2303 cilvēku. Šeit ir notikušas divas ziemas olimpiskās spēles:. un. gadā. Leikplesidā ir notikusi arī 1972. gada Ziemas universiāde. Kopš 1999. gada šeit katru gadu notiek triatlona sacensības Ironman Lake Placid Triathlon, kas ir otras vecākās Ironman sacensības Ziemeļamerikā.
Zaķu akmens
Zaķu akmens (arī Zaķupes akmens) ir ģeoloģiskais un ģeomorfoloģiskais dabas piemineklis Liepupes pagastā, Limbažu novadā. Akmens atrodas bijušajā Zaķu grants karjerā uz austrumiem no Tūjas ciemata, 150 m uz ziemeļiem no Zaķupes. Akmens ir tumši pelēkā, melnā krāsā, tā augstums ir 2,7 m, garums 6,4 m, platums 5,5 m un tilpums 47 m3. Tas ir amfibolīts ar biotīta gneisa joslām, kā arī vidēji kristālisks ar lielākiem piroksēna kristāliem. Akmens ticis atrasts laika posmā no 1962. līdz 1965. gadam, kad karjerā tika rakta grants. 1978. gadā karjers tika rekultivēts — tajā tika iestādīts mežs. Daļa akmens ir sašķelta gabalos, jo ir bijuši mēģinājumi sadalīt akmeni kapu pieminekļiem. Apkārtne ir labiekārtota. Zaķu akmens ir Valsts aizsargāts dabas piemineklis.
Vilnis Ezeriņš
Vilnis Ezeriņš (arī Vilnis Raimonds Ezeriņš, dzimis ) ir bijušais latviešu izcelsmes ASV amerikāņu futbola spēlētājs, spēlējis pussarga pozīcijā.
Studējis. 1966. gada NFL draftā viņu Losandželosas "Rams" izraudzījās astotajā kārtā ar kopējo 112. kārtas numuru. Profesionālā amerikāņu futbolā aizvadīja tikai vienu sezonu — 1968. gada sezonu. Tajā piedalījās 14 spēlēs.
Mikrofona aptauja 1990
Mikrofona aptauja 1990 bija Latvijas radio raidījuma "Mikrofons" gadskārtējā aptauja par gada populārāko dziesmu. Togad aptauja pirmoreiz notika divās kategorijās: paralēli notika "Rokaptauja", kurā startēja rokmūzikas un popmūzikas dziesmas, un "Vecā Ratiņa aptauja", kurā startēja galvenokārt šlāgeri un folkmūzikas dziesmas. Abu aptauju populārākās dziesmas tika izdotas skaņuplatēs.
Islandes valdnieku uzskaitījums
Šajā uzskaitījumā apkopoti Islandes valdnieki no 1262. līdz 1944. gadam. No 1262. līdz 1814. gadam Islandi pārvaldīja Norvēģija, no 1814. līdz 1918. gadam — Dānija, savukārt 1918. gadā tika izveidota Islandes karaliste, kas pastāvēja līdz 1944. gadam, kad tā tika pārveidota par republiku.
2001. gada Eiropas čempionāts cīņas sportā
2001. gada Eiropas čempionāts cīņas sportā notika šķirti: vīrieši un sievietes brīvajā cīņā sacentās aprīlī Budapeštā (Ungārija), vīrieši grieķu-romiešu cīņā maijā Stambulā (Turcija).
Latvijas cīkstoņu rezultāti
Grieķu-romiešu cīņas čempionātā, kas no 10. maija notika Stambulā, Latvijas cīkstoņi nepiedalījās.
Volkova (Mārkalnes pagasts)
Volkova ir ciems Alūksnes novada Mārkalnes pagastā. Atrodas pagasta centrālajā daļā 3 km no pagasta centra Mārkalnes, 18 km no novada centra Alūksnes un 222 km no Rīgas.
Malets
Malets ir frizūra, kas ir īsa priekšpusē un sānos, bet gara aizmugurē.
Volkova (Mārkalnes pagasts)
Apdzīvotā vieta atrodas pie autoceļa V390, Akaviņas upes krastā.
Malets
Pirmās vēsturiskās liecības par šo frizūru datējamas ar 6. gadsimtu, kad Bizantijas vēsturnieks Prokopijs no Cēzarejas rakstīja par to, ka vairāki jauni vīrieši izvēlas audzēt garus matus pakausī, bet apgriezt tos īsus priekšā un sānos. Tas tika iesaukts par huņņu stilu.
Happiness (1998. gada filma)
Happiness ir 1998. gada melnā komēdija, kuras režisors un scenārija autors ir Tods Solondzs. Galvenās lomas atveido Džeina Adamsa, Elizabete Ešlija, Dilans Beikers, Lara Flinna Boila, Bens Gazara, Džareds Hariss un Filips Sīmors Hofmans. Filmas pirmizrāde notika.
Usači
Usač ir ciems Andrupenes pagastā, Dagdas novadā. Atrodas 267 km attālumā no Rīgas.
Arvīds Krasts
Arvīds Krasts (1907—1990) bija latviešu inženieris un nacionālās pretestības kustības dalībnieks, kurš 1944. gadā organizēja bēgļu laivas uz Zviedriju.
Rudulis
Izplatība
Rudulis Eiropā mājo lielākajā daļā upju uz ziemeļiem no Pireneju un Alpu kalniem, aptverot Ziemeļu, Baltijas un Baltās jūras upju baseinus. Austrumu virzienā areāls plešas līdz Urāliem, Melnajai, Kaspijas un Arāla jūrai, kā arī Rietumāzijas ziemeļu reģionam. Ruduļa izplatība ziemeļos Lielbritānijā sasniedz 54° ziemeļu paralēli, bet Īrijā un Skandināvijā līdz 62° ziemeļu paralēlei.
Arvīds Krasts
Dzīvesgājums
Dzimis 1907. gada 7. martā Sniķeres pagasta Vaidmaņos lauksaimnieka ģimenē. Pirmā pasaules kara laikā 1915. gadā kopā ar vecāku ģimeni devās bēgļu gaitās uz Krieviju. 1918. gadā atgriezās dzimtenē, no 1926. gada studēja Latvijas Universitātes inženierzinātņu fakultātē, tad lauksaimniecības fakultātē, kuru absolvēja 1939. gadā ar kultūrinženiera grādu. Otrā pasaules kara laikā 1941. gadā strādāja Ventspils apriņķī par meliorācijas darbu vadītāju un 1944. gadā iesaistījās Latvijas Centrālās padomes organizētajā bēgļu pārcelšanā no Kurzemes piekrastes. 1944. gada novembrī ieradās Gotlandē un pēc kara dzīvoja Zviedrijā, kur strādāja savā nozarē.
Rudulis
Latvijā
Latvijā šī zivs sastopama daudzās upēs un ezeros, kā arī jūras piekrastē. Visbiežāk tas mājo bagātīgi aizaugušās, taču ne noslēgtās ūdenstilpēs. Rudulis pārsvarā uzturas ļoti seklos ūdeņos, ūdenszālēs vai niedrēs.
Arvīds Krasts
Dzīvesgājums
Miris 1990. gada 26. aprīlī Vesterosā, Zviedrijā.
Rudulis
Izskats
Ruduļa ķermenis ir samērā augsts, no sāniem nedaudz saplacināts. Mute pavērsta uz augšu. Ķermeņa garums līdz 51 cm, svars līdz 2,1 kg. Latvijā dzīvojošam rudulim ķermeņa garums var sasniegt vairāk kā 30 cm, bet svars vairāk kā kilogramu. Rudulis ir skaista zivs ar zeltainām zvīņām un spilgti sarkanām spurām. Acs varavīksnene sarkanīga vai oranžīga. Mugura ir zilganpelēka, zaļganpelēka vai zaļganbrūna, sāni un vēders zeltains. Rīkles zobi divās rindās, rievoti. Pirms nārsta tēviņam uz galvas un muguras veidojas nārsta kārpiņas.
Vairošanās
Dzimumgatavība rudulim iestājas 1—7 gadu vecumā, kad to garums sasniedz 4—23 cm. Latvijā ruduļi sasniedz dzimumgatavību, kad ir aptuveni 6—13 cm gari. Zivis ir auglīgas, var iznērst 0,6 līdz 469,2 tūkstošus ikru. Nārsto no aprīļa līdz jūlijam. Latvijā no maija līdz jūlijam, kad ūdens temperatūra sasniedz 10—28°C. Kopējais nārsta ilgums sasniedz 30—78 dienas. Šajā laikā tēviņi pulcējas ap nārstam gatavu mātīti un to cenšas aizvadīt līdz bagātīgi aizaugušai, seklai, nārstam piemērotai vietai.
Ruduļa ikri, kas ir bezkrāsaini vai gaiši dzeltenā krāsā, pēc iznēršanas pielīp pie augiem. To attīstība ilgst aptuveni 3—15 dienās, atkarībā no tā, cik silts ūdens. Pēc izšķilšanās kāpuri dažas dienas arī pavada piestiprinājušies pie augiem. Ilgākais zināmais ruduļa mūžs ir 19 gadi. Rudulis veido hibrīdus ar plaudi, plici, raudu un vīķi.
Dobeles Valsts ģimnāzija
Dobeles Valsts ģimnāzija ir centrālā,vispārējās vidējās izglītības iestāde Dobelē. Atrodas Dzirnavu ielā 2 Dobelē. Pašreizējā skolas direktore ir Inese Didže. 2021./2022. mācību gadā ģimnāzijas 7.—12. klasēs mācījās 299 skolēni.
Neatkarības gadi
Šodien ģimnāzija seko novitātēm izglītības jomā, mācību procesā iesaistot inovatīvas pieejas pedagoģijā un IT sasniegumus.
Dalība starptautiskos projektos
2015. — 2016. gadā ģimnāzija īsteno starptautiskus projektus:
Ians Stjuarts (mūziķis)
Savā autobiogrāfijā Life Kīts Ričardss par Stjuarta ieguldījumu grupā izteicies: „Ians Stjuarts. Es joprojām strādāju pie viņa. Man The Rolling Stones nozīmē viņa grupu. Bez viņa zināšanām un organizēšanas... mēs nebūtu nekas.“
Ezeriņš
Ezeriņš (sieviešu dzimtē Ezeriņa) ir latviešu cilmes uzvārds, kas radies no vārda „ezers” pamazināmās formas. Cilvēki ar šo uzvārdu:
Dīriķupīte
Izveidojas pie Ķieģeļniekiem, satekot Degļupītei no labās un Torbēnupītei no kreisās puses. Spēcīgi līkumojot, ietek Daugavā pie Daugaviešiem. Pašā grīvā upi šķērso valsts autoceļš P85 (Rīgas HES — Jaunjelgava).
Franss Tuohimā
Franss Tuohimā (fi, dzimis ) ir Somijas hokejists, spēlē vārtsarga pozīcija.
2011. gada NHL draftā Tuohimā ar kopējo 182. numuru septītajā kārtā izvēlējās Edmontonas "Oilers".
Spēlējis Somijas hokeja līgas komandās Helsinku IFK, Helsinku "Jokerit", Vāsas "Sport" un Lapēnrantas "SaiPa", AHL komandā Oklahomasitijas "Barons", Zviedrijas hokeja līgas komandā Leksands IF un KHL komandā Ņižņekamskas "Ņeftehimik".
Vracova
Vracova (cz) ir pilsēta Čehijā, Dienvidmorāvijas apgabala Hodonīnas apriņķī.
Vēsture
Rakstos pirmoreiz minēta 1201. gadā. Ilgu laiku apdzīvotā vieta atradās Hābsburgu impērijas sastāvā. No 1919. gada — Čehoslovākijā. Kopš 1993. gada — Čehijā.
Darjušs Sverčs
Darjušs Sverčs (pl; dzimis, Tarnovske Guri) ir Polijas un ASV (kopš 2018. gada) starptautiskais lielmeistars šahā (2009).
Biogrāfija
Daudzkārtējais Polijas jauniešu šaha čempionātu uzvarētājs dažādās vecuma grupās: U10 (2002), U12 (2005, 2006), U14 (2007). 2011. gadā uzvarējis Pasaules junioru šaha čempionātā, bet 2012. gadā bijis labākais Pasaules jauniešu šaha čempionātā U18 vecuma grupā.
2013. gadā piedalījies FIDE Pasaules kausa izcīņā pēc izslēgšanas sistēmas, kurā 2. kārtā zaudējis Aleksandram Griščukam.
Kopš 2018. gada šaha turnīros pārstāv ASV.
2022. gada oktobrī Sentluisā ierindojies 11. vietā ASV šaha čempionātā.
Pārstāvējis Polijas un ASV komandas lielākajos komandu šaha turnīros:
2021. gada novembrī Rīgā ierindojies 35. vietā 2021. gada "FIDE Chess.com Grand Swiss" turnīrā.
Par panākumiem turnīros FIDE 2008. gadā viņam piešķīrusi starptautiskā meistara (IM), bet 2009. gadā - starptautiskā lielmeistara (GM) nosaukumu.
Noriss Kols
Noriss Kols (en; dzimis ) ir amerikāņu basketbolists, spēlē saspēles vadītāja pozīcijā. Pašlaik (2013) pārstāv NBA klubu Maiami "Heat".
Spēlējis NCAA, kur pārstāvēja Klīvlendas štata universitātes basketbola komandu. 2011. gada NBA draftā viņu Čikāgas "Bulls" izraudzījās ar kopējo 28. kārtas numuru pirmajā kārtā, tomēr pēc tam tiesības uz spēlētāju tika atdotas Maiami "Heat", kur Kols ir aizvadījis visu savu līdzšinējo profesionāļa karjeru. "Heat" sastāvā ir izcīnījis divus NBA čempiontitulus.
2015. gads sportā
Šajā lapā apkopoti 2015. gada sporta notikumi.
Roskildes Universitāte
Roskildes Universitāte (dk) ir 1972. gadā dibināta publiska universitāte Dānijas pilsētā Roskildē, valsts rietumos. Universitāte piedāvā bakalaura, maģistra un doktora apmācību dažādās sociālo, humanitāro un dabas zinātņu sfērās.
Roskildes Universitāte dibināta pēc 20. gadsimta sešdesmito gadu beigu studentu protestiem kā mācību iestāde ar brīvāku mācību režīmu nekā konservatīvākās Kopenhāgenas un Orhūsas Universitātes. Kopš tā laika vairākus Roskildes Universitātes apmācības principus ir ieviesušas arī citas Dānijas universitātes.
Kašurga
Kašurga ir Daugavas kreisā krasta pieteka Ogres novada Birzgales pagastā.
Izteka - pie Vīzentāliem. Tek dienvidaustrumu virzienā. Lielākā pieteka - Saltais grāvis. Ietek Daugavā pie Gulbjiem. Pašā grīvā upi šķērso valsts autoceļš P85 (Rīgas HES — Jaunjelgava).
Uskačova
Uskačova ir ciems Pildas pagastā, Ludzas novadā. Atrodas 287 km attālumā no Rīgas.
Ciema apkārtnē atrodas ūdenstilpes Ostrovas ezers, Rancānu ezers.
Kubas raķešu krīze
Kubas raķešu krīze jeb Karību krīze bija 13 dienu ilga konfrontācija starp PSRS un Kubu un ASV 1962. gada oktobrī.
Tā bija viena no lielākajām konfrontācijām Aukstajā karā un parasti tiek uzskatīta par brīdi, kurā Aukstais karš vistuvāk pietuvojās kļūšanai par kodolieroču konfliktu. Tā sākās 1962. gada 14. oktobrī pēc Kubā izvietoto padomju kodolraķešu, kas spēja sasniegt ASV teritoriju, pamanīšanas, tomēr attēli ar kodolraķešu palaišanas iekārtām vienīgi nākamajā dienā. Krīze beidzās 28. oktobrī, kad PSRS vadītājs Ņikita Hruščovs lika izvest visas kodolraķetes pret ASV prezidenta Džona Kenedija, ģenerālprokurora Roberta Kenedija un kara ministra Roberta Maknamaras apsolījumu neuzbrukt Kubai. Tāpat, lai nākotnē novērstu līdzīgas krīzes, tika izveidota Maskavas—Vašingtonas tiešā tālruņa līnija.
Plānošana
1961. gadā ASV izvietoja kodolraķetes savā sabiedrotajā Turcijā, tā pastiprinot spiedienu uz PSRS dienvidrietumu flangu. PSRS, meklējot atbildes iespēju, pievērsās Kubai, kura pirms gada bija sastrīdējusies ar ASV savas sociālistiskās iekšpolitikas dēļ un pietuvinājusies sociālistisko valstu nometnei. 1962. gada 20. maijā valdības sanāksmē Hruščovs ieteica izvietot raķetes Kubā, kura līdz tam jau ne reizi vien bija lūgusi PSRS militāro atbalstu, un pēc īsiem strīdiem saņēma vairākuma atbalstu, 30. maijā plānu apstiprināja arī Kubas vadītājs Fidels Kastro. Tagad PSRS, kas sākotnēji bija izturējusies nevērīgi pret Kubas revolūciju, neticot tās perspektīvām, sāka to apbruņot. Kopā ar raķetēm tika ieplānots nosūtīt arī apsardzes grupu (tankus, aviāciju, motorizētos kājniekus) un flotes grupu, ieskaitot 7 zemūdenes ar kodolraķetēm. Pavisam bija ieplānots nosūtīt ap 40 000 padomju militārpersonu. Kubas apbruņošanas operācija tika nosaukta vārdā "Anadira", maskējot to kā bruņojuma piegādi uz Čukotku.
Izvietošana
Tā kā ASV izlūklidmašīnas regulāri kontrolēja Kubā notiekošo, tad bija maz ticami, ka raķetes paspēs uzstādīt, pirms potenciālais pretinieks tās pamanīs. Vairums armijnieku un visa tehnika tika sūtīta ar 85 kuģiem, un lai arī tika ievērota kareivju un kravu maskēšana, pats šādas lielas satiksmes fakts nepalika nepamanīts.
Steigā ieplānotie raķešu izvietošanas laukumi salas centrālajā daļā, kad tos jūlija vidū no gaisa apskatīja padomju speciālisti, izrādījās nepiemēroti savam uzdevumam. Tika izmeklētas jaunas vietas, bet daudzo tehnisko, klimatisko un ģeodēzisko grūtību dēļ vēl augustā nācās plānot, ka pirmās raķetes izdosies sagatavot iespējamai palaišanai tikai uz novembri, bet visas — uz nākamā gada martu.
Pirmie kuģi ar kravām sasniedza Kubu 8. augustā, bet pirmās vidējā rādiusa ballistiskās raķetes tika izkrautas 8. septembrī. 14. oktobrī tika pievestas pēdējās raķetes, un to skaits sasniedza 42. Kopā ar bumbvedēju un zemūdeņu apbruņojumu kopējais atomlādiņu skaits bija 160.
ASV izlūkošana
ASV izlūklidmašīnas vasarā pārlidoja Kubu divreiz mēnesī. Augusta beigās tās atveda būvējamo zenītraķešu pozīciju fotogrāfijas. Kenedijs atzina to par pierādījumu, ka tiek plānota tikai Kubas aizsardzība no potenciāla ASV iebrukuma, un 5. septembrī viņš tā arī paziņoja Kongresā, vienlaikus atceļot turpmākus izlūklidojumus virs Kubas, lai neradītu konfliktu ar padomju pretgaisa aizsardzību. Tikai 14. oktobra rītā tika veikts kārtējais izlūklidojums, kuru veica ne vairs kā agrāk CIP, bet GKS vadībā. Nākamajā dienā CIP analītiķi noteica, ka uz fotogrāfijām redzamas atomraķešu palaišanas iekārtas, un eksperti, gan neredzot pašas nosegtās raķetes, pareizi secināja, ka tās ir tāldarbības, nevis vietējās aizsardzības nozīmes, un 16. oktobra rītā par to tika paziņots Kenedijam. Pēc tam amerikāņu izlūklidojumi sākās sešas reizes dienā.
Vienlaikus CIP nepārtrauca savas parastās agresīvās akcijas Kubā. Tā, 15. oktobrī Kubas emigrantu grupa Floridā tika apmācīta, lai tā veiktu Kubā terora aktu — uzspridzinātu vara raktuves. Kubas valdība 25. oktobrī šo grupu notvēra.
ASV reakcija
Pieņemdami, ka neviena raķete vēl nav gatava lietošanai, ASV apvienotais štābs un Kongress ieteica tūlītēju iebrukumu. ASV bija zināms, ka tām tobrīd bija ap 20-kārtīgs kodolieroču pārsvars, un tika pieņemts, ka PSRS blefo un neveiks liela mēroga atbildes pasākumus. Savienotās Valstis nezināja, ka 12 raķešu iekārtas ģenerāļa Pļijeva kontrolē jau ir kaujas gatavībā; tomēr, Pļijevs bija saņēmis pavēli nepielietot atomieročus pirmajam, lai gan viņš paziņoja Maskavai, ka ar tiem iebrukuma gadījumā spēs noturēties vairāk kā mēnesi. Arī citu padomju spēku daudzumu Kubā ASV tobrīd novērtēja par zemu.
Prezidents Kenedijs un aizsardzības ministrs Maknamara iestājās par diplomātisku spiedienu un blokādi, bažīdamies par iespēju saņemt prettriecienu Eiropā.
18. oktobrī Kenedijs tikās ar PSRS ārlietu ministru Gromiko. Tomēr, runas par raķetēm gandrīz nebija, jo ASV vēl turpinājās strīdi par reakcijas veidu. 19. oktobrī ASV izlūklidmašīna atklāja vēl vairākas raķešu pozīcijas un taktiskos bumbvedējus IL-28, kuri bija spējīgi nest atomieročus. 20. oktobrī tika pieņemts lēmums par Kubas blokādes uzsākšanu.
Saskaņā ar starptautiskajām tiesībām, blokāde tiek uzskatīta par karadarbības aktu, kamēr nekas no līdz tam notikušā tāds nebija. Formāli ar to ASV izrādītos puse, kas sākusi karu, un Kenedijs uztraucās par starptautisko reakciju. Tāpēc blokāde, saskaņojot to ar Amerikas valstu organizāciju, tika nodēvēta par karantīnu un mīkstināta līdz tikai militāro piegāžu bloķēšanai. Militāro karantīnu plānoja sākt 24. oktobrī. Vienlaikus ASV sagatavoja spēkus, kas varētu sākt uzbrukumu Kubai, ja šāda pavēle tiktu dota.
Krīzes gaita
22. oktobrī Kenedijs vērsās pie nācijas un pasaules televīzijas uzrunā. Viņš apstiprināja padomju raķešu atrašanos Kubā un paziņoja par karantīnas ieviešanu. Viņš saņēma gan Amerikas, gan Rietumeiropas valstu vadītāju atbalstu savai karantīnas politikai.
Pirms Kenedija uzrunas Kremlī valdīja pesimisms un Hruščovs nožēloja, viņaprāt, sākotnēji pieļauto kļūdu, ka nolīgums ar Kubu nebija laikus publicēts, lai gan Kastro bija aicinājis uz atklātību — tā teksts bija daudz miermīlīgāks, kā amerikāņi tagad iztēlojās, un varbūt nenovestu pie tik smagas attiecību krīzes. Pēc uzrunas atvieglotie padomju vadītāji, kuri bija gatavojušies uz ļaunāku attīstību, paziņoja, ka PSRS kuģi karantīnu neievēros. Savukārt bloķējošie ASV kuģi saņēma pavēli neatklāt uguni bez tiešas prezidenta pavēles. Rezultātā blokāde faktiski nedarbojās. Abas puses publiski apvainoja viena otru asinskārē; padomju diplomātiju apgrūtināja tas, ka padomju sūtņi ASV un ANO netika savlaicīgi informēti par raķetēm Kubā pat tad, kad tas jau bija publisku diskusiju objekts, un bija spiesti atvairīties ar neitrālām frāzēm. 25. oktobrī sasauktajā ANO Drošības padomes sēdē padomju sūtnis Zorins atteicās tieši atbildēt uz jautājumu par raķešu klātbūtni Kubā, pēc kā amerikāņu sūtnis Stīvensons nodemonstrēja palaišanas iekārtu foto. Tai pašā laikā Kenedijs pavēlēja pirmo reizi ASV vēsturē paaugstināt stratēģiskās aviācijas gatavību līdz līmenim DEFCON-2, kas apzīmē nopietnus liela kara draudus, lai gan pārējais karaspēks palika līmenī DEFCON-3, kas nozīmē paaugstinātu gatavību bez tik nopietniem praktiskiem riskiem.